
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)


Σάββατο, 29 Αυγούστου 2026

ΔΕΛΤΙΟ ΤΥΠΟΥ

Εντοπισμός και διάσωση 30 αλλοδαπών στο Φαρμακονήσι – Ακυβερνησία Ι/Φ σκάφους στην Μονεμβασιά – Ακυβερνησία Ε/Ρ σκάφους στη Νέα Μηχανιώνα – Παροχή συνδρομής σε λουόμενη στο Ηράκλειο – Εκδήλωση μικρής έκτασης φωτιάς σε επικαθήμενο όχημα εντός Ε/Γ-Ο/Γ πλοίου στα Χανιά - Διακομιδές ασθενών

	Τις πρωινές ώρες σήμερα, ενημερώθηκε η Λιμενική Αρχή της Λέρου για την ύπαρξη μίας λέμβου με αλλοδαπούς επιβαίνοντες στη θαλάσσια περιοχή ανατολικά του Φαρμακονησίου. Στο σημείο μετέβη ένα Περιπολικό πλοίο Λ.Σ.-ΕΛ.ΑΚΤ. (ΠΠΛΣ), το οποίο περισυνέλεξε τριάντα αλλοδαπούς (19 άντρες, 7 γυναίκες και 4 ανήλικους) και τους μετέφερε στο λιμάνι «ΛΑΚΚΙ» της Λέρου. Προανάκριση διενεργείται από το Λιμεναρχείο Λέρου.

*****

	Τις μεσημβρινές ώρες σήμερα, ενημερώθηκε η Λιμενική Αρχή της Παλαιάς Μονεμβασιάς για ακυβερνησία λόγω μηχανικής βλάβης ενός ιστιοφόρου (Ι/Φ) σκάφους σημαίας Μεγάλης Βρετανίας με 2 αλλοδαπούς (υπηκόους Μεγάλης Βρετανίας) επιβαίνοντες, στη θαλάσσια περιοχή 1 ν.μ. έξωθεν όρμου Κυπαρισσίου Λακωνίας. Το Ι/Φ κατέπλευσε με ασφάλεια στον όρμο Κυπαρισσίου με τη συνδρομή του ταχυπλόου-αναψυχής «ΓΟΡΓΟΥΠΗΚΟΟΣ» Τ.Μ. 81. Από το Α’ Λιμενικό Τμήμα Παλαιάς Μονεμβασιάς του Λιμεναρχείου Νεάπολης Βοιών, απαγορεύτηκε ο απόπλους του Ι/Φ σκάφους μέχρι την προσκόμιση πιστοποιητικού αξιοπλοΐας από τον αρμόδιο νηογνώμονα, ενώ από το συμβάν δεν υπήρξε τραυματισμός και δεν διαπιστώθηκε θαλάσσια ρύπανση.

*****

	Τις μεσημβρινές ώρες σήμερα, ενημερώθηκε η Λιμενική Αρχή της Νέας Μηχανιώνας για ακυβερνησία λόγω μηχανικής βλάβης ενός ερασιτεχνικού (Ε/Ρ) σκάφους με 2 ημεδαπούς επιβαίνοντες, στη θαλάσσια περιοχή 1 ν.μ. έξωθεν λιμένα Αγγελοχωρίου. Στο σημείο έσπευσε ένα Περιπολικό σκάφος Λ.Σ.-ΕΛ.ΑΚΤ., με τη συνδρομή του οποίου, το Ε/Ρ σκάφος κατέπλευσε με ασφάλεια στο αλιευτικό καταφύγιο Αγγελοχωρίου. Από το συμβάν δεν υπήρξε τραυματισμός και δεν διαπιστώθηκε θαλάσσια ρύπανση.

*****

	Τις απογευματινές ώρες σήμερα, ενημερώθηκε η Λιμενική Αρχή του Ηρακλέιου για τη παροχή συνδρομής σε κολυμβήτρια σε δυσχερή θέση, στη θαλάσσια περιοχή του Καρτερού. Στο σημείο έσπευσε ένα Περιπολικό όχημα Λ.Σ.-ΕΛ.ΑΚΤ., όπου εντόπισε την κολυμβήτρια να αδυνατεί να εξέλθει από τη θάλασσα. Αμέσως, στέλεχος Λ.Σ.-ΕΛ.ΑΚΤ. έπεσε στη θάλασσα, προσέγγισε την κολυμβήτρια και τη βοήθησε να βγει στην ακτή. Η 61χρονη ημεδαπή, δήλωσε καλά στην υγεία τη και ότι δεν επιθυμεί τη διακομιδή της σε ιατρική δομή.

*****

	Τις απογευματινές ώρες σήμερα, ενημερώθηκε η Λιμενική Αρχή των Χανίων από τον Πλοίαρχο του επιβατηγού-οχηματαγωγού (Ε/Γ-Ο/Γ) πλοίου «ΕΛΥΡΟΣ» Ν.Χ. 31, ότι κατά τη διαδικασία φόρτωσης του πλοίου διαπιστώθηκε η εκδήλωση φλόγας στο ηλεκτρικό μοτέρ του ψυκτικού θαλάμου ενός επικαθήμενου οχήματος, το οποίο ήταν συνδεδεμένο με ηλεκτρική παροχή στο γκαράζ. Αμέσως έγινε διακοπή της παροχής και κατάσβεση της φλόγας με χρήση φορητού πυροσβεστήρα από το πλήρωμα του πλοίου. Το επικαθήμενο όχημα απομακρύνθηκε από το πλοίο μετά την κατάσβεση, χωρίς να υπάρξει κανένας τραυματισμός ή υλικές ζημιές σε άλλα οχήματα. Προανάκριση διενεργείται από το Κεντρικό Λιμεναρχείο Χανίων. 

*****

Με μέριμνα του Κέντρου Επιχειρήσεων του Λιμενικού Σώματος - Ελληνικής Ακτοφυλακής πραγματοποιήθηκαν, οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-44χρονου, από το λιμάνι της Σκοπέλου στο λιμάνι του Βόλου, με Περιπολικό σκάφος Λ.Σ.-ΕΛΑ.ΚΤ.,
-75χρονης, από τον όρμο Πεύκο Σκύρου στο λιμάνι της Κύμης, με το Ε/Π-Τ/Ρ «ΚΥΜΟΘΟΗ» Ν.Ρ. 73

